ระเบียบการท่าเรือแห่งประเทศไทยว่าด้วยการจดทะเบียนผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศพ.ศ. ๒๕๔๒ โดยที่เป็นการสมควรปรับปรุงระเบียบเกี่ยวกับการจดทะเบียนผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศให้เหมาะสมกับสภาวการณ์ปัจจุบันและถูกต้องตามกฎกระทรวง (พ.ศ. ๒๕๐๐)อาศัยอำนาจตามมาตรา ๓๒ (๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔จึงให้ตราระเบียบขึ้นไว้ดังต่อไปนี้ข้อ ๑ระเบียบนี้เรียกว่า "ระเบียบการท่าเรือแห่งประเทศไทย ว่าด้วยการจดทะเบียนผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศพ.ศ. ๒๕๔๒"ข้อ ๒[๑]ให้ใช้ระเบียบนี้ตั้งแต่วันถัดจากวันประกาศเป็นต้นไปข้อ ๓นับแต่วันใช้ระเบียบนี้ให้ยกเลิกระเบียบว่าด้วยการจดทะเบียนผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศ พ.ศ.๒๕๐๓ ฉบับที่ ๒ พ.ศ. ๒๕๐๖ และ ฉบับที่ ๓ พ.ศ. ๒๕๑๐ รวมทั้งบรรดาระเบียบคำสั่ง หรือประกาศอื่นใดที่ขัดหรือแย้งกับระเบียบนี้ ให้ใช้ระเบียบนี้แทนข้อ ๔บุคคลซึ่งต้องจดทะเบียนเป็นผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศคือ๔.๑ หัวหน้าซึ่งชำนาญงาน๔.๒ หัวหน้าสาย๔.๓ คนให้สัญญาปากระวาง๔.๔ คนใช้กว้าน๔.๕ คนปลดขอหน้าท่า๔.๖ กรรมกรท้องเรือข้อ ๕บุคคลใดประสงค์ขอจดทะเบียนเพื่อทำหน้าที่บรรทุกหรือขนถ่ายสินค้าเรือเดินทะเลต่างประเทศให้ยื่นคำขอจดทะเบียนที่แผนกบรรทุกและขนส่งถ่ายสินค้าท่าเรือกรุงเทพในเวลาปฏิบัติงานพร้อมด้วยเอกสารหลักฐานดังต่อไปนี้๕.๑ใบรับรองของผู้ประกอบกิจการบรรทุกหรือขนถ่ายสินค้าเรือเดินทะเลต่างประเทศ๕.๒ รูปถ่ายครึ่งตัว หน้าตรง ไม่สวมหมวก ขนาด ๓ x ๔ ซม. ๓รูป และลงลายมือชื่อผู้ขอจดทะเบียนกำกับบนด้านหลังของรูป๕.๓ สำเนาทะเบียนบ้านที่ตนมีภูมิลำเนาอยู่ในขณะขอจดทะเบียน๕.๔ ใบสำคัญที่ทางราชการออกให้ เช่น บัตรประจำตัวประชาชนหรือใบสำคัญประจำตัวคนต่างด้าวหรือใบสำคัญทหารกองหนุน หรือใบสำคัญทหารกองเกินอย่างใดอย่างหนึ่งข้อ ๖บุคคลซึ่งประสงค์ขอจดทะเบียน ต้องมีคุณสมบัติดังนี้๖.๑ มีความประพฤติเรียบร้อย๖.๒ ไม่เป็นผู้วิกลจริตหรือจิตฟั่นเฟือนไม่สมประกอบ๖.๓ ไม่เป็นผู้มีร่างกายพิการไม่สามารถปฏิบัติหน้าที่ได้ตามความเหมาะสม๖.๔ ไม่เป็นโรคเรื้อน วัณโรคในระยะอันตรายโรคยาเสพติดให้โทษร้ายแรงหรือโรคพิษสุราเรื้อรังข้อ ๗เมื่อแผนกบรรทุกและขนถ่ายสินค้า ท่าเรือกรุงเทพ ตรวจหลักฐานและเอกสารต่าง ๆถูกต้องแล้วให้ส่งผู้ขอจดทะเบียนไปตรวจสุขภาพที่กองการแพทย์ฝ่ายการบุคคลข้อ ๘บุคคลซึ่งการท่าเรือแห่งประเทศไทยรับจดทะเบียน สามารถรับบัตรใบสำคัญการจดทะเบียนผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศจากแผนกบรรทุกและขนถ่ายสินค้าท่าเรือกรุงเทพ ได้ภายในสิบห้าวันนับแต่ยื่นคำขอโดยต้องชำระค่าธรรมเนียมฉบับละ ๕๐บาท และมีอายุ ๕ ปีข้อ ๙ให้บุคคลในข้อ ๔.๒, ๔.๓, ๔.๔, ๔.๕ และ ๔.๖ ซึ่งการท่าเรือแห่งประเทศไทยรับจดทะเบียนเป็นผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศแล้วติดแผ่นป้ายทำด้วยโลหะหรือพลาสติกขนาดกว้าง ๒.๕ ซม. ยาว ๗ ซม.พื้นสีแดงตัวอักษรสีขาวแสดงชื่อบริษัท ห้าง ร้าน นิติบุคคล ซึ่งบุคคลนั้นสังกัดอยู่นอกเสื้อด้านขวาให้เห็นได้โดยชัดเจนตลอดเวลาที่ปฏิบัติงานอยู่ในอาณาบริเวณของการท่าเรือแห่งประเทศไทยณ ท่าเรือกรุงเทพสำหรับบุคคลในข้อ ๔.๑ให้ติดแผ่นป้ายเช่นเดียวกับที่กล่าวในวรรคแรกแต่ให้เพิ่มข้อความว่า"หัวหน้าซึ่งชำนาญงาน" ไว้ใต้อักษรแสดงชื่อบริษัท ห้าง ร้านนิติบุคคลข้อ ๑๐เมื่อข้อความในคำขอจดทะเบียนนอกจากที่เกี่ยวกับคุณสมบัติได้เปลี่ยนแปลงไปหรือบัตรใบสำคัญการจดทะเบียนสูญหาย ให้ผู้ถือบัตรยื่นคำร้องขอเปลี่ยนแปลงหรือออกใบแทนบัตรใบสำคัญการจดทะเบียนที่สูญหายภายในสิบห้าวันนับแต่วันที่ได้มีการเปลี่ยนแปลงหรือทราบว่าบัตรใบสำคัญการจดทะเบียนสูญหายต่อแผนกบรรทุกและขนถ่ายสินค้า ท่าเรือกรุงเทพ ในกรณีใบสำคัญสูญหายให้นำหลักฐานการแจ้งความสูญหายต่อพนักงานสอบสวนมาแสดงด้วยพร้อมกับชำระค่าธรรมเนียมตามข้อ๘ ด้วยข้อ ๑๑ให้ผู้อำนวยการท่าเรือกรุงเทพ รักษาการให้เป็นไปตามระเบียบนี้และให้มีอำนาจออกคำสั่งหรือประกาศเพื่อปฏิบัติให้เป็นไปตามระเบียบนี้ประกาศ ณ วันที่ ๑๙ เมษายน พ.ศ. ๒๕๔๒ถาวร จุณณานนท์ผู้อำนวยการปิยะธิดา/ปรับปรุง๘ พฤศจิกายน ๒๕๖๐[๑] ราชกิจจานุเบกษาเล่ม ๑๑๗/ตอนพิเศษ ๔๔ ง/หน้า ๕๑/๑๐ พฤษภาคม ๒๕๔๓